Kormofite
Kormofite (Cormophyta Cormobionta) su biljke najviše organizacije čije je telo, kormus, diferencirano na osnovne vegetativne organe-koren, stablo i list. Kormofite su tipični predstavnici kopnenih(suvozemnih) biljaka. Pošto su životni procesi u protoplazmi mogući samo ako ima dovoljno vode,oblikovanje njihovog tela, koje se najvećim delom nalazi u vazdušnom prostoru, povezano je sa nizom vrlo krupnih promena. Osnovna i najvažnija promena išla je u smislu veće stabilizacije ekonomisanja vodom, što je postignuto impregniranjem kutinom ili suberinom spoljnih delova celuloznih ćelijskih zidova (kutin i suberin su nepropustivi za vodu). Na taj način od periferijskig ćelijskog sloja nastalo je kožno tkivo (Epidermis), koje smanjuje transpiraciju sa često zadebljanim i kutinizovanim spoljnim zidovima.
Pravi kormus imaju paprati, golosemenjače i skrivenosemenjače. Međutim, u ranijim klasifikacijama biljnog sveta, u taksonomsku grupu biljaka su uključivane i mahovine. Iako je njihovo vegetativno telo nediferenciran ili slabo diferenciran talus, koji nema koren (već je za podlogu pričvršćena rizoidima), mahovine su svrstane u grupu (Bryophyta), zajedno sa grupom papratnjača (Pteridophyta). 

Da se razmena gasova ne bi potpuno sprečila na epidermisu su obrazovani specijalni otvori, stome, koje se ne mogu zatvarati i otvarati. Dalje da se još vise stabilizovalo vodom došlo je do stvaranja posebnog sistema za primanje i sprovođenje vode.
Smatra se da su evoluirale iz srodnika zelenih alga u paleozoiku, na prelazu između silura i devona, a izumrle su u paleozoiku. U ukupnom biljnom pokrovu, skrivenosemenjače su danas su najbrojniji kormofiti.

Klasifikacija
Kada je reč o sistematskoj klasifikaciji, kao i kod talofita, slobodno se može reći da u ovoj oblasti, i za kormofite, postoji široko neslaganje većine botaničara. Ovo je jedna od popularnijih podela:

 Odjeljak: Bryiophyta – mahovine;
 Razredi: Musci i Hepaticae; 
 Odjeljak: Pterydophyta – paprati;
 Razredi: Psilophytatae, Lycopodiatae, Equisetatae, Filicatae; 
 Odjeljak: Spermatophyta:
 Pododjeljak: Coniferophytina:
 Razredi: Ginkgoatae, Pinatae;
 Pododjeljak: Cycadophytina: 
 Razredi: Lyginopteridatae, Cycadatae, Bennettitatae, Gnetatae;
 Pododjeljak: Magnoliophytina: 
 Razred Magnoliatae: 
 Podrazred: Magnoliidae: 
 Redovi: Magnoliales, Piperales, Nimpheales, Ranunculales, Papaverales; 
 Podrazred: Hamamalidideae: 
 Redovi: Hamamelidales, Fagales, Urticales, Juglandales;
 Podrazred: Rosidae: 
 Redovi: Saxifragales, Rosales, Fabales, Geraniales, Euphorbiales, Araliales;
 Podrazred: Dileniidae: 
 Redovi: Violales, Capparales, Salicales, Cucurbitales, Malvales, Ericales, Primulales;
 Podrazred: Caryophyllidae: 
 Redovi: Caryophyllales, Polygonales''.

Reference

Literatura
Shaw A. J., Goffinet B., Eds.: Bryophyte Biology. Cambridge University Press, Cambridge,

Spoljašnje veze
 Angiosperm Phylogeny Website

Биљна таксономија